ai4bharat/Pralekha huggingface dataset:
সড়কপরিবহণওমহাসড়কমন্ত্রক
আন্দামান ও নিকোবর দ্বীপপুঞ্জে যোগাযোগ ব্যবস্থা
নয়াদিল্লি, ১৩ এপ্রিল, ২০২২
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি বলেছেন, দেশের প্রত্যন্ত অঞ্চলে সকলের কাছে পৌঁছনোর জন্য প্রধানমন্ত্রী শ্রী নরেন্দ্র মোদীর স্বপ্নকে বাস্তবায়িত করতে দ্বীপভূমিতে সব আবহাওয়ায় ব্যবহারের উপযোগী সড়ক নির্মাণের কাজ চলছে।
একগুচ্ছ ট্যুইট বার্তায় শ্রী গড়করি জানান, আন্দামান ও নিকোবর দ্বীপপুঞ্জে জাতীয় সড়ক ৪ – এর বেওদনাবাদ থেকে ফেরারগঞ্জ পর্যন্ত সড়ক নির্মাণের কাজ ২০১৯ সালে শেষ হয়েছে। আন্দামান ও নিকোবর আইল্যান্ড দ্বীপ কানেক্টিভিটি প্রোগ্রামের আওতায় ২৬ কিলোমিটার দীর্ঘ এই সড়ক নির্মাণে ব্যয় হয়েছে ১৭০ কোটি টাকা। মন্ত্রী বলেন, এর ফলে, আন্দামানের বিভিন্ন শহরের সঙ্গে পোর্টব্লেয়ারের নিরবচ্ছিন্ন যোগাযোগ গড়ে উঠেছে। আন্দামান ট্রাঙ্ক রোড বা জাতীয় সড়ক-৪ আজ দ্বীপভূমির জীবনরেখায় পরিণত হয়েছে। এই কেন্দ্রশাসিত অঞ্চলের আর্থ-সামাজিক উন্নয়নে আন্দামান ট্রাঙ্ক রোড গুরুত্বপূর্ণ ভূমিকা পালন করছে।
CG/CB/SB
(Visitor Counter : 84
পেট্রোলিয়ামওপ্রাকৃতিকগ্যাসমন্ত্রক
এলপিজি গ্রাহকদের জন্য সহজে গ্যাস সিলিন্ডার বুকিং-এর সুবিধা
নতুন দিল্লি, ১০ জুন, ২০২১
প্রধানমন্ত্রী শ্রী নরেন্দ্র মোদীর দৃষ্টিভঙ্গি অনুসরণ করে সকলের কাছে শক্তি ক্ষেত্রকে গ্রহণযোগ্য করে তুলতে এবং সাশ্রয়ী মূল্যে গ্যাস সিলিন্ডার সরবরাহের উদ্দেশে ও এলপিজি গ্রাহকদের আরও সুবিধা প্রদানের লক্ষ্যে এগিয়ে এসেছে প্রাকৃতিক গ্যাস ও পোট্রোলিয়াম মন্ত্রক। এরই অঙ্গ হিসেবে এলপিজি গ্রাপকরা কোন্ বিতরণকারী সংস্থার কাছ থেকে এলপিজি গ্যাস সিলিন্ডার বুকিং করতে চান তা তাদের পছন্দ করার ক্ষেত্রে সিদ্ধান্ত নেওয়ার অনুমতি দেওয়া হয়েছে। গ্রাহকরা তাদের তেল বিপণনী সংস্থা -এর ঠিকানায় সরবরাহকারী বিতরণকারীদের তালিকা থেকে তাদের পছন্দ মতো ‘বিতরণকারী ডিস্ট্রিবিউটার’-এর নাম বেছে নিতে পারবেন। পরীক্ষামূলকভাবে এই অনন্য ব্যবস্থাপনাটি গুরগাঁও, চণ্ডীগড়, কোয়েম্বাটুর, পুনে এবং রাঁচিতে চালু করা হয়েছে।
যখন কোনো গ্রাহক নিবন্ধীত লগইন ব্যবহার করে মোবাই অ্যাপ/ পোর্টালের মাধ্যমে এলপিজি গ্যাসের সিলিন্ডার পুরণের জন্য বুকিং করবেন, সেই সময় গ্রাহকদের সামনে বিতরণকারী ডিস্ট্রিবিউটারদের নামের তালিকা প্রদর্শিত হবে। এলপিজি গ্যাসের সিলিন্ডার সরবরাহের জন্য গ্রাহক তার এলাকায় প্রযোজ্য তালিকা থেকে যে কোনো ডিস্ট্রিবিউটারের নাম নির্বাচন করতে পারবেন। এতে পরিষেবার মানই উন্নত হবে না, একই সঙ্গে ডিস্ট্রিবিউটারদের দায়বদ্ধতা এবং গ্রাহকদের সর্বোত্তম পরিষেবা প্রদান করাও সম্ভবপর হবে। এর ফলে ডিস্ট্রিবিউটারদের মধ্যে স্বাস্থ্যকর প্রতিযোগিমূলক পরিষেবার অনুপ্রেরণা যোগাবে।
ডিজিটাল ইন্ডিয়া মিশনকে আরও এগিয়ে নিয়ে যেতে পেট্রোলিয়াম ও প্রাকৃতিক গ্যাস মন্ত্রকের আওতাধীন তেল বিপণন সংস্থাগুলি গ্রাহকদের ডিজিটাল অভিজ্ঞতা প্রদানের জন্য একাধিক সুযোগ সুবিধা প্রদান করেছে। এমনকি কোভিড-১৯ অতিমারীর সময়ও নানাবিধ নিয়ম নীতি কার্যকরের মধ্যে গ্রাহকদের সংস্পর্শহীন লেনদেনের বিষয়ে উৎসাহিত করা হয়েছে। এছাড়াও গ্যাস সিলিন্ডার বুক করার জন্য ইন্ডেন, ভারত গ্যাস, এইচপি গ্যাস পরিষেবায় মোবাইল অ্যাপ, পোর্টাল এবং হোয়াটসঅ্যাপ নম্বরও চালু করেছে। গ্রাহকরা ‘উমঙ্গ’ অ্যাপের মাধ্যমে তাদের এলপিজি গ্যাস সিলিন্ডার বুক করতে পারবেন। এছাড়াও অ্যামাজন, পেটিএম –এর মতো ই-বাণিজ্যিক অ্যাপের মাধ্যমে গ্যাস সিলিন্ডার বুক এবং টাকা প্রদানের ব্যবস্থা করা হয়েছে।
CG/SS/SKD
(Visitor Counter : 205
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্পে বিভিন্ন উন্নয়নমূলক প্রকল্প খাতে ৩৬৩.৪ কোটি টাকা অনুমোদন
নতুন দিল্লি,১৭ ফেব্রুয়ারি,২০২১
কেন্দ্রীয় খাদ্য প্রক্রিয়াকরণ শিল্প মন্ত্রী শ্রী নরেন্দ্র সিং তোমর আন্ত মন্ত্রক অনুমোদন কমিটি -র দুটি বৈঠকে ভিডিও কনফারেন্সের মাধ্যমে পৌরোহিত্য করেছেন। গতকাল আয়োজিত এই বৈঠকের একটি হচ্ছে বিভিন্ন পরিকল্পনার মাধ্যমে কৃষি প্রক্রিয়াজাতকরণ ক্লাস্টারের জন্য পরিকাঠামোগত উন্নয়ন। অন্যটি হচ্ছে, প্রধানমন্ত্রী কিষান সম্পদ যোজনার অন্তর্গত খাদ্য প্রক্রিয়াকরণ ও সংরক্ষণ কেন্দ্র স্থাপন ও প্রসার সংক্রান্ত আলোচনা। বৈঠকে সংশ্লিষ্ট দপ্তরের রাষ্ট্রমন্ত্রী শ্রী রামেশ্বর তেলিও উপস্থিত ছিলেন।
আন্ত মন্ত্রক অনুমোদন কমিটির বৈঠকে বিভিন্ন প্রকল্পের অনুমোদন দেওয়া হয়েছে। যার মধ্যে কৃষি ও উদ্যান পালন এই দুটি ক্ষেত্রই রয়েছে। যার মাধ্যমে কৃষকদের আয় বাড়ার পাশাপাশি কর্মসংস্থানেরও সুযোগ রয়েছে।
খাদ্য প্রক্রিয়াকরণ এবং সংরক্ষণের সক্ষমতা সংক্রান্ত যেসব প্রকল্পের অনুমোদন দেওয়া হয়েছে তার মধ্যে রয়েছে-মোট ১১৩.০৮ কোটি টাকার ১১ টি প্রস্তাব, যার মধ্যে ৩৬.৩০ কোটি টাকা আর্থিক অনুদান হিসাবে বরাদ্দ করা হয়েছে। যে রাজ্যগুলি এর মধ্যে রয়েছে সেগুলি হচ্ছে, হিমাচল প্রদেশ, মনিপুর, অরুণাচল প্রদেশ, মহারাষ্ট্র, পশ্চিমবঙ্গ, কর্ণাটক, মিজোরাম এবং গুজরাট।এই প্রকল্প গুলিতে বেসরকারি বিনিয়োগের উদ্দেশ্যে ৭৬.৭৮ কোটি টাকা ধার্য করা হয়েছে। যার ফলে ৩৭০০ জনের কর্মসংস্থান ঘটবে এবং ৬৮০০ কৃষক উপকৃত হবেন বলে আশা করা যায়।
কৃষি প্রক্রিয়াজাতকরণ ক্লাস্টারের জন্য যে সমস্ত প্রকল্পের অনুমোদন দেওয়া হয়েছে-মোট ২৫০.৩২ কোটি টাকার ৯ টি প্রকল্পের অনুমোদন, যার মধ্যে অনুদান হিসেবে ৬৬.৬১ কোটি টাকা বরাদ্দ করা হয়েছে। যেসব রাজ্যকে অন্তর্ভুক্ত করা হয়েছে তার মধ্যে রয়েছে, মধ্যপ্রদেশ, অন্ধ্রপ্রদেশ, কর্ণাটক, মহারাষ্ট্র, অরুণাচল প্রদেশ, আসাম এবং রাজস্থান।এই প্রকল্প গুলিতে বেসরকারি বিনিয়োগের উদ্দেশ্যে ১৮৩.৭১ কোটি টাকা ধার্য করা হয়েছে। এর ফলে ৮২৬০ জনের কর্মসংস্থান যেমন ঘটবে, তেমনি ৩৬০০০ কৃষক উপকৃত হবেন বলে আশা করা যায়।
পর্যটনমন্ত্রক
কেন্দ্রীয় পর্যটন মন্ত্রী শ্রী প্রহ্লাদ সিং প্যাটেল আজ ভার্চুয়াল মাধ্যমে ১৫টি রাজ্যের পর্যটন মন্ত্রী/আধিকারিকদের সঙ্গে বৈঠক করেছেন
নয়াদিল্লী, ১৫ অক্টোবর, ২০২০
কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল আজ ১৫টি রাজ্যের পর্যটন মন্ত্রী/আধিকারিকদের সঙ্গে ভার্চুয়াল মাধ্যমে বৈঠক করেছেন। এই বৈঠকে উত্তরপ্রদেশ, উত্তরাখন্ড, রাজস্থান, গোয়া, মহারাষ্ট্র, মধ্যপ্রদেশ, গুজরাত রাজ্যের পর্যটন মন্ত্রীরা উপস্থিত ছিলেন। এছাড়াও বাকি কয়েকটি রাজ্যের পর্যটন মন্ত্রকের আধিকারিকরা এই বৈঠকে যোগ দেন।
এদিনের বৈঠকে অভ্যন্তরীণ পর্যটন ক্ষেত্রে প্রচারের জন্য রাজ্য/কেন্দ্রশাসিত অঞ্চলগুলির মধ্যে যাতায়াত ব্যবস্থা সরলীকরণ, পর্যটন ও আতিথেয়তা ক্ষেত্রে রাজ্য/কেন্দ্রশাসিত অঞ্চলগুলির উদ্যোগ, সুরক্ষা নিয়মাবলী অনুসারে আতিথেয়তা শিল্পের মূল্যায়ণ, আতিথেয়তা শিল্পের সঙ্গে যুক্ত ব্যক্তিদের প্রশিক্ষণ ও সচেতন করে তোলা, পর্যটন শিল্পের পুনরুজ্জীবনের জন্য সরকারের উদ্যোগ ইত্যাদি বিষয় নিয়ে আলোচনা হয়।
অনুষ্ঠানের ভাষণে কেন্দ্রীয় পর্যটন মন্ত্রী বলেন, কোভিড-১৯ মহামারীর মধ্যে সবচেয়ে বেশি ক্ষতিগ্রস্ত হয়েছে পর্যটন শিল্প। তাই এই শিল্পের পুনরুজ্জীবনে সরকার বেশকিছু উদ্যোগ গ্রহণ করেছে। তিনি বলেন পর্যটন মন্ত্রকের ‘সাথী’ ও ‘নিধি’ উদ্যোগ দুটি বর্তমান পরিস্থিতিতে খুবই গুরুত্বপূর্ণ হয়ে উঠেছে। তিনি বলেন, আগে কেবলমাত্র ১৪০০টি হোটেল পর্যটন মন্ত্রকের আওতায় নথিভুক্তকরণ ছিল। এই ‘নিধি’ উদ্যোগ গ্রহণের ফলে এখন ২৭ হাজারটি হোটেলের নাম নথিভুক্ত হয়েছে। ‘সাথী’ উদ্যোগটি পর্যটকদের মনে আস্থা তৈরি করবে বলেও আশাপ্রকাশ করেন তিনি। কেন্দ্রীয় মন্ত্রী বলেন, আতিথেয়তা শিল্পকে নিরাপদে এগিয়ে নিয়ে যেতে এবং কোভিড-১৯ মহামারীর জেরে উদ্ভুত ঝুঁকি নিরসনে এই উদ্যোগ বিশেষ সাহায্য করবে। শ্রী প্যাটেল জানান, দেখো আপনা দেশ প্রচারাভিযানের আওতায় দেশের অভ্যন্তরীণ পর্যটন ক্ষেত্রের প্রসারে একাধিক উদ্যোগ গ্রহণ করা হয়েছে। নতুন নতুন পর্যটন স্থলগুলি সম্পর্কে একাধিক তথ্য পর্যটকদের সামনে অনলাইনের সাহায্যে তুলে ধরা হয়েছে বলেও তিনি জানান। শ্রী প্যাটেল বলেন, পর্যটনের বিকাশে সড়ক যোগাযোগ ব্যবস্থাপনা এবং পর্যটন কেন্দ্রে পর্যটকদের সুবিধার্থে একাধিক সুযোগ-সুবিধা প্রদান করা হয়েছে। দুর্গম এলাকায় আরও ভালো যোগাযোগ ব্যবস্থা গড়ে তোলা হয়েছে। তিনি বলেন, প্রয়োজনে রাজ্যগুলি কেন্দ্রের সঙ্গে পরামর্শ করে তাদের নিজস্ব পর্যটন নীতি তৈরি করতে পারে। তিনি ইনক্রেডিবল ইন্ডিয়া ট্যুরিস্ট ফ্যাসিলেটর সার্টিফিকেশন প্রোগ্রাম সম্পর্কে বিভিন্ন তথ্য তুলে ধরেন। পর্যটন ক্ষেত্রের সাহায্যার্থে মন্ত্রক নিরলস প্রয়াস চালিয়ে যাচ্ছে বলেও তিনি জানান। কোভিড-১৯ পরিস্থিতির মধ্যেও পর্যটন ক্ষেত্রের সঙ্গে যুক্ত একাধিক পক্ষের সঙ্গে ভার্চুয়াল মাধ্যমে বৈঠক করা হয়েছে । অভ্যন্তরীণ পর্যটন বিকাশের পাশাপাশি উপজাতি , কৃষি এবং আধ্যাত্মিক স্থান ভিত্তিক পর্যটন কেন্দ্রগুলি সম্পর্কে প্রচার চালানোর আহ্বান জানিয়েছেন কেন্দ্রীয় মন্ত্রী। পর্যটকদের সুরক্ষার কথা মাথায় রেখে স্বরাষ্ট্র এবং স্বাস্থ্য পরিবার কল্যাণ মন্ত্রকের সুপারিশে সুনির্দিষ্ট নির্দেশিকা মেনে চলার জন্য রাজ্যগুলিকে বলা হয়েছে। এর পাশাপাশি দেশীয় বাজারগুলির সুযোগ-সুবিধা বৃদ্ধির লক্ষ্যে দেখো আপনা দেশের আওতায় যে উদ্যোগ নেওয়া হয়েছে তারও উচ্ছ্বসিত প্রশংসা করেন কেন্দ্রীয় মন্ত্রী। আগামীকাল পর্যন্ত চলবে এই বৈঠক।
CG/SS/NS
(Visitor Counter : 291
প্রধানমন্ত্রীরদপ্তর
প্রধানমন্ত্রী জাপানের প্রাক্তন প্রধানমন্ত্রী আবে শিনজো-র মর্মান্তিক প্রয়াণে গভীর শোক প্রকাশ করেছেন
ভারতে ৯ই জুলাই জাতীয় শোক ঘোষণা করেছেন প্রধানমন্ত্রী
নয়াদিল্লী, ৮ জুলাই, ২০২২
প্রধানমন্ত্রী শ্রী নরেন্দ্র মোদী জাপানের প্রাক্তন প্রধানমন্ত্রী আবে শিনজো-র প্রয়ানে গভীর শোকপ্রকাশ করেছেন। প্রধানমন্ত্রী শ্রী আবের সঙ্গে তাঁর ঘনিষ্ঠ যোগাযোগ ও বন্ধুত্বের ওপর জোর দেন। ভারত-জাপান সম্পর্ককে বিশেষ কৌশলগত ও বিশেষ রাজনৈতিক অংশীদারিত্বে পৌঁছে দিতে আবে-র ভূমিকার কথা স্মরণ করেন তিনি। শ্রী মোদী আবে শিনজোর স্মৃতিতে শ্রদ্ধা জানিয়ে ভারতে ৯ই জুলাই জাতীয় শোক ঘোষণা করেন। প্রধানমন্ত্রী টোকিওতে আবে শিনজো-র সঙ্গে তাঁর শেষ সাক্ষাতের ছবিও ভাগ করে নিয়েছেন।
একগুচ্ছ ট্যুইট বার্তায় প্রধানমন্ত্রী বলেন, “আমার অন্যতম ঘনিষ্ঠ বন্ধু শিনজো আবে-র মর্মান্তিক প্রয়ানে আমি শোকাহত। বিশ্বস্তরে এক মহান রাজনৈতিক ব্যক্তিত্ব, অন্যতম যোগ্য নেতা ও দক্ষ প্রশাসক ছিলেন তিনি। শ্রী আবে, জাপান ও গোটা বিশ্বকে আরো উন্নত করার জন্য নিজের জীবন উৎসর্গ করেছেন।”
“শ্রী আবে-র সঙ্গে আমার বহু বছরের যোগাযোগ। গুজরাটের মুখ্যমন্ত্রী থাকার সময় থেকে আমি তাঁকে চিনি এবং প্রধানমন্ত্রী হওয়ার পরেও আমাদের বন্ধুত্ব ছিল অটুট। অর্থনীতি এবং বিশ্বের নানান বিষয়ে তাঁর দূরদৃষ্টি সর্বদাই আমার ওপর গভীর প্রভাব ফেলেছে।”
“সম্প্রতি আমার জাপান সফরের সময় শ্রী আবে-র সঙ্গে সাক্ষাতের সুযোগ হয়েছিল এবং আমরা নানান বিষয়ে আলোচনা করেছি। তিনি সর্বদাই মজার ছলে কথা বলতেন। আমি কখনোই ভাবিনি যে এটাই হবে আমাদের শেষ সাক্ষাৎ। শিনজো আবে-র পরিবার-পরিজন ও জাপানবাসীর জন্য আমি সমবেদনা জানাই।”
“ভারত-জাপান সম্পর্ককে নতুন উচ্চতায় পৌঁছে নিয়ে যেতে এবং বিশেষ কৌশলগত ও বিশ্বস্তরে অংশীদারিত্ব বাড়াতে শ্রী আবে-র বিশেষ ভূমিকা ছিল। আজ ভারত শোকাহত এবং জাপানের সঙ্গে রয়েছে। আমরা কঠিন এই সময়ে জাপানের ভাই-বোনেদের পাশে সমবেদনার সঙ্গে রয়েছি।”
“প্রাক্তন প্রধানমন্ত্রী আবে শিনজো-র স্মরণে গভীর শ্রদ্ধা জানিয়ে আমরা ৯ই জুলাই একদিনের জাতীয় শোক পালন করবো।”
“টোকিও-তে আমার প্রিয় বন্ধু শিনজো আবে-র সঙ্গে অতি সম্প্রতি আমার সাক্ষাতের কিছু ছবি ভাগ করে নিচ্ছি। ভারত-জাপান সম্পর্ককে মজবুত করতে সর্বদাই প্রতিশ্রুতিবদ্ধ। আবে কয়েকদিন আগেই জাপান-ভারত অ্যাসোসিয়েশনের চেয়ারম্যানের দায়িত্ব গ্রহণ করেছিলেন।”
(PG/PM/NS
প্রধানমন্ত্রীরদপ্তর
কৃষকদের আয় বাড়াতে সরকারের উদ্যোগ নিয়ে একটি নিবন্ধ শেয়ার করেছেন প্রধানমন্ত্রী
এছাড়াও অন্নদাতাদের কল্যাণের প্রতি সরকারের প্রতিশ্রুতির উপর MyGov ট্যুইটের যোগসূত্র শেয়ার করা হয়েছে
নতুন দিল্লি, ০৩ জুন, ২০২২
প্রধানমন্ত্রী শ্রী নরেন্দ্র মোদী narendramodi.in
ওয়েবসাইটের একটি নিবন্ধ শেয়ার করেছেন, যেখানে কৃষকদের আয় বাড়ানোর জন্য সরকারের প্রয়াসের তথ্য রয়েছে।
প্রধানমন্ত্রী ট্যুইটে জানিয়েছেন;
“পশুপালন থেকে শুরু করে মৎস্য চাষ, বনপালন বিদ্যা থেকে মৌমাছি পালন পর্যন্ত, আমাদের সরকার সংশ্লিষ্ট কর্মকাণ্ডের মাধ্যমে কৃষকদের আয় বাড়ানোর জন্য একাধিক প্রয়াস চালিয়েছে। #কৃষিকল্যাণের৮বছর”
অন্নদাতাদের কল্যাণের প্রতি সরকারের প্রতিশ্রুতির কথা তুলে ধরে প্রধানমন্ত্রী MyGov ট্যুইটের যোগসূত্র শেয়ার করেছেন।
প্রধানমন্ত্রী ট্যুইটে বলেছেন;
“দেশের অন্নদাতাদের ক্ষমতায়ন থেকে নতুন ভারত একটি শক্তিশালী ভিত্তি পাচ্ছে। বীজ থেকে বাজার পর্যন্ত, আমরা প্রতিটি ক্ষেত্রে তাদের সর্বাত্মক উন্নয়নে লক্ষ্য রেখেছি। আমাদের কৃষক ভাই-বোনেদের সংকল্প-শক্তির কারণে ভারত কৃষি ক্ষেত্রে এক নতুন দৃষ্টান্ত স্থাপন করেছে। #কৃষিকল্যাণের৮বছর”
প্রধানমন্ত্রী আরও জানিয়েছেন যে, কৃষক ভাই ও বোনেদের বিভিন্ন প্রকল্পের ১০০ শতাংশ সুবিধা দেওয়া হচ্ছে।
প্রধানমন্ত্রী ট্যুইটে বলেছেন;
“আমাদের সরকার কৃষক ভাই ও বোনেদের প্রকল্পগুলির ১০০ শতাংশ সুবিধাদানের জন্য সম্পূর্ণরূপে প্রতিশ্রুতিবদ্ধ। পিএম-কিষান প্রকল্প থেকে রেকর্ড বাজেট বরাদ্দ বা উৎপাদন খরচের দেড়গুণ এমএসপি, সয়েল হেল্থ কার্ড থেকে ই-ন্যাম পর্যন্ত, এমন অনেক প্রকল্প রয়েছে যা অন্নদাতাদের নতুন শক্তি জুগিয়েছে”।
CG/SS/SKD/
(
প্রধানমন্ত্রীরদপ্তর
প্রধানমন্ত্রী মোদীর সঙ্গে টেলিফোনে বাংলাদেশের প্রধানমন্ত্রী শেখ হাসিনার কথা ২০১৯ – এর সাধারণ নির্বাচনে জনগণের বিপুল সমর্থনের জন্য মোদীকে অভিনন্দন জানালেন হাসিনা
নয়াদিল্লি, ২৩মে, ২০১৯
বাংলাদেশের প্রধানমন্ত্রী শ্রীমতী শেখ হাসিনা আজ প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন।
প্রধানমন্ত্রী শ্রী নরেন্দ্র মোদীর নেতৃত্বে এনডিএ সরকারের প্রতি ভারতবাসী যে সুস্পষ্ট সমর্থন ব্যক্ত করেছেন, তার জন্য শ্রীমতী হাসিনা টেলিফোনে তাঁকে অভিনন্দন জানিয়েছেন। বিদেশি নেতৃবৃন্দের মধ্যে শ্রীমতী হাসিনাই প্রথম, যিনি প্রধানমন্ত্রী মোদীকে টেলিফোনে শুভেচ্ছা জানিয়েছেন। টেলিফোনে এই শুভেচ্ছা বিনিময়ের মধ্য দিয়ে ভারত ও বাংলাদেশের মধ্যে নজিরবিহীন নিবিড় ও পারস্পরিক আন্তরিকতার পাশাপাশি দুই নেতার মধ্যে যে অন্তরঙ্গ সম্পর্ক রয়েছে, তা প্রতিফলিত হয়।
উভয় নেতাই ভারত – বাংলাদেশ সম্পর্ককে এক নতুন উচ্চতায় নিয়ে যেতে নিজেদের অঙ্গীকারের কথা ব্যক্ত করেছেন। বর্তমানে চালু প্রকল্পগুলির দ্রুত রূপায়ণের গুরুত্বের বিষয়টি স্বীকার করে নিয়ে নিরাপত্তা, বাণিজ্য, পরিবহণ, শক্তি এবং মানুষের সঙ্গে মানুষের সম্পর্ককে আরও গভীরতর করার বিষয়েও উভয় নেতাই সহমত প্রকাশ করেন। দু’দেশের মধ্যে নিবিড় সম্পর্ককে এগিয়ে নিয়ে যাওয়ার ক্ষেত্রে আগামী তিন বছর অত্যন্ত গুরুত্বপূর্ণ হয়ে উঠবে, কারণ ২০২০’তে বঙ্গবন্ধু শেখ মুজিবর রহমনের জন্মবার্ষিকী এবং ২০২১’শে বাংলাদেশের স্বাধীনতার ৫০তম বার্ষিকী উদযাপিত হবে।
দ্বিপাক্ষিক সম্পর্কের ভিতিতে কাজ করতে যথাশীঘ্র সম্ভব বৈঠকের তারিখ স্থির করতে দুই নেতাই সম্মত হয়েছেন।
CG/BD/SB
(Visitor Counter : 79
স্বাস্থ্যওপরিবারকল্যাণমন্ত্রক
ভারতে নমুনা পরীক্ষায় অভাবনীয় বৃদ্ধি হয়ে ১৮ কোটিরও বেশি
নতুন দিল্লি, ০৯ জানুয়ারি, ২০২১
ভারতে কোভিড নাইন্টিনে নমুনা পরীক্ষার হারের অভাবনীয় বৃদ্ধি হয়েছে। আজকে এই সংখ্যা ১৮ কোটি অতিক্রম করেছে। নমুনা পরীক্ষার সংখ্যা দাঁড়িয়েছে ১৮,০২,৫৩,৩১৫। গত ২৪ ঘন্টায় মোট ৯,১৬,৯৫১ টি নমুনা পরীক্ষা হয়েছে। দেশে নমুনা পরীক্ষার জন্য পরীক্ষাগারের সংখ্যা বর্তমানে বেড়ে হয়েছে ২৩১৬। এরমধ্যে ১২০১ টি সরকারি পরীক্ষাগার এবং ১১১৫ টি বেসরকারি পরীক্ষাগার রয়েছে।
জাতীয় পর্যায়ে কোভিভে আক্রান্তের সংখ্যা দৈনিক হ্রাস পেয়ে দাঁড়িয়েছে ৫.৭৯ শতাংশ। গত ৫ মাসে যা সবচেয়ে কম।
তবে ১৫ টি রাজ্য ও কেন্দ্রশাসিত অঞ্চলে এই আক্রান্তের সংখ্যা জাতীয় পর্যায়ের থেকেও কম। বিহারে এই সংখ্যা নেমে হয়েছে ১.৪৪ শতাংশ।
কোভিডে সুস্থতার সংখ্যা আজ বেড়ে হয়েছে ১০,০৫৬,৬৫১। অর্থাৎ সুস্থতার হার বেড়ে দাঁড়িয়েছে ৯৬.৪১ শতাংশ।আক্রান্তের সংখ্যা এবং সুস্থতার সংখ্যার মধ্যে ব্যবধান বেড়ে হয়েছে ৯,৮৩২,৪৬১। দশটি রাজ্যে নতুন করে এই সুস্থতার হার ৭৮.৮৯ শতাংশ। এরমধ্যে কেরালা মহারাষ্ট্র ও পশ্চিমবঙ্গ রয়েছে। গতকাল ভ্যাকসিনের জন্য মহড়া হয়েছে ৩৩ টি রাজ্যের ৬১৫টি জেলায়।
যুবওক্রীড়াবিষয়কমন্ত্রক
স্বচ্ছ ভারত অভিযানের অঙ্গ হিসেবে কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর যুবক যুবতীদের এই অভিযানে অংশ নিতে অনুপ্রাণিত করেছেন
চন্ডিগড়ে নেহেরু যুব কেন্দ্র সংগঠন স্বচ্ছতা অভিযানের আয়োজন করেছে
নতুন দিল্লি, ৮ অক্টোবর, ২০২১
নেহেরু যুব কেন্দ্র সংগঠনের পাঞ্জাব ও চন্ডীগড় শাখা কেন্দ্রে স্বচ্ছ ভারত অভিযানের অঙ্গ হিসেবে সেক্টর ৩২এর এসডি কলেজের নিকটবর্তী অঞ্চলে এই অভিযান শুরু করে।কেন্দ্রীয় যুব বিষয়ক ও ক্রীড়া এবং তথ্য ও সম্প্রচারমন্ত্রী শ্রী অনুরাগ সিং ঠাকুর স্বচ্ছতার কাজে স্বেচ্ছাসেবকদের সঙ্গে হাত লাগান।
মন্ত্রী বলেন, স্বচ্ছ ভারত অভিযানের মাধ্যমে দেশজুড়ে জনসাধারণকে সচেতন করে তোলা হবে। তারা যাতে বর্জ্য পদার্থ পরিস্কার করেন, একবার ব্যবহারযোগ্য প্লাস্টিক যাতে কেউ ব্যবহার না করেন, তার জন্য সচেতন করে তোলার উদ্যোগ নেওয়া হয়েছে।
কেন্দ্রীয় যুব বিষয়ক ও ক্রীড়া মন্ত্রী জানান, দেশজুড়ে আজাদি কা অমৃত মহোৎসবের অঙ্গ হিসেবে পয়লা অক্টোবর থেকে ৩১শে অক্টোবর পর্যন্ত বিভিন্ন কর্মসূচি গ্রহণ করা হয়েছে। এই কর্মসূচি দেশের ৭৪৪টি জেলায় ৬ লক্ষ গ্রামে ইউথ ক্লাব ও জাতীয় সেবা সংস্থা অনুমোদিত সংস্থাগুলির মাধ্যমে করা হচ্ছে।
CG/CB/SFS
(Visitor Counter : 86
প্রধানমন্ত্রীরদপ্তর
প্রধানমন্ত্রী আসিয়ান গোষ্ঠীভুক্ত দেশগুলির বিদেশ মন্ত্রী ও প্রতিনিধিদের সঙ্গে সাক্ষাৎ করেছেন
নয়াদিল্লি, ১৬ জুন, ২০২২
প্রধানমন্ত্রী শ্রী নরেন্দ্র মোদী আসিয়ান গোষ্ঠীভুক্ত দেশগুলির বিদেশ মন্ত্রী ও প্রতিনিধিদের সঙ্গে আজ সাক্ষাৎ করেন।
এক ট্যুইট বার্তায় প্রধানমন্ত্রী বলেছেন, “যখন আমরা ভারত ও আসিয়ান গোষ্ঠিভুক্ত দেশগুলির মধ্যে সহযোগিতার ৩০ বছর উদযাপন করছি, সেই সময় @ASEAN গোষ্ঠীভুক্ত দেশগুলির বিদেশ মন্ত্রী ও প্রতিনিধিদের সঙ্গে আলাপচারিতা হয়েছে”।
PG/CB/SB
(
প্রধানমন্ত্রীরদপ্তর
প্রধানমন্ত্রী আষাঢ়ী বীজ উপলক্ষে কচ্ছী সম্প্রদায় সহ সকলকে শুভেচ্ছা জানিয়েছেন
নয়াদিল্লি, ১ জুলাই, ২০২২
প্রধানমন্ত্রী শ্রী নরেন্দ্র মোদী পবিত্র আষাঢ়ী বীজ উপলক্ষে বিশ্বের নানা প্রান্তে থাকা কচ্ছী সম্প্রদায় সহ সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “পবিত্র আষাঢ়ী বীজ উপলক্ষে বিশ্বের নানা প্রান্তে থাকা কচ্ছী সম্প্রদায় সহ সকলকে শুভেচ্ছা জানাই। আগামী বছর প্রত্যেকের জীবনে শান্তি ও সুখ নিয়ে আসুক এবং সকলের সুস্বাস্থ্য নিশ্চিত হোক।”
PG/CB/DM
(
স্বরাষ্ট্র মন্ত্রক
বন্যার কারণে ক্ষয়ক্ষতির পরিমাণ মূল্যায়নে কেন্দ্রীয় দল
নতুন দিল্লি, ১৬ সেপ্টেম্বর, ২০২০
বিপর্যয় মোকাবিলার প্রাথমিক দায়িত্ব রাজ্য সরকারগুলির উপর নির্ভর করে। সংশ্লিষ্ট রাজ্য সরকারগুলি ক্ষয়ক্ষতির পরিমাণ মূল্যায়ন করে এবং বন্যা সহ প্রাকৃতিক দুর্যোগের ঘটনায় বাস্তব পরিস্থিতি বিচার করে ভারত সরকারের অনুমোদিত সামগ্রী ও নিয়ম মেনে রাজ্য বিপর্যয় মোকাবিলা তহবিল থেকে ত্রাণ সরবরাহ করে থাকে। খুব বড় ধরণের প্রাকৃতিক বিপর্যয়ের ক্ষেত্রে ভারত সরকার নির্ধারিত পদ্ধতি অনুসারে আন্তঃমন্ত্রক কেন্দ্রীয় দলের মূল্যায়নের ভিত্তিতে জাতীয় বিপর্যয় মোকাবিলা তহবিল থেকে অতিরিক্ত আর্থিক সহায়তা প্রদান করে থাকে।
অনেক ক্ষেত্রেই স্বরাষ্ট্র মন্ত্রক রাজ্য সরকারগুলির কাছ থেকে স্মারক লিপিও গ্রহণ করেছে । এর উপর ভিত্তি করে আসাম, অরুণাচল প্রদেশ, বিহার, কর্ণাটক, মধ্যপ্রদেশ, মহারাষ্ট্র, সিকিম, ওড়িশা এবং উত্তর প্রদেশ এই ৯টি রাজ্যের বন্যায় ক্ষয়ক্ষতির পরিমাণ মূল্যায়নের জন্য পৃথক আন্তঃমন্ত্রক কেন্দ্রীয় কমিটি গঠন করা হয়েছে।
রাজ্যগুলির ক্ষতিগ্রস্ত মানুষদের সাহায্যের জন্য কেন্দ্রীয় সরকার উত্তরপ্রদেশ, বিহার, আসাম সহ সমস্ত রাজ্য সরকারগুলিকে বন্যা কবলিত এলাকায় প্রাকৃতিক বিপর্যয় মোকাবিলায় ত্রাণ সামগ্রি পৌঁছে দেওয়ার জন্য কেন্দ্রের অংশিদারিত্বে রাজ্যে বিপর্যয় মোকাবিলা তহবিলি থেকে ২০২০-২১ অর্থ বর্ষে ১১,৫৬৫.৯২ কোটি টাকা অগ্রিম হিসেবে প্রদান করেছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রায়।
(CG/SS/SKD
কৃষিমন্ত্রক
পিএম কিষাণ মান ধন যোজনায় নথিভুক্ত কৃষকের সংখ্যা ১৮ লক্ষেরও বেশি
নয়াদিল্লি, ২০ নভেম্বর, ২০১৯
ছোট ও প্রান্তিক কৃষকদের সামাজিক সুরক্ষা প্রদানে সরকার জাতীয় স্তরে প্রধানমন্ত্রী কিষাণ মান ধন যোজনা  চালু করেছে। এই কর্মসূচির উদ্দেশ্যই হ’ল – বৃদ্ধ বয়সে কৃষকদের নিশ্চিত সহায়তা প্রদানে এবং জীবন-জীবিকায় ক্ষতি হলে তা পূরণে সাহায্য করা। ১৮ থেকে ৪০ বছর বয়সী ছোট ও প্রান্তিক শ্রেণীর কৃষকরা এই যোজনায় সামিল হতে পারবেন। স্বেচ্ছামূলক এই কর্মসূচিতে সামিল হলে সংশ্লিষ্ট কৃষক ৬০ বছর বয়সে মাসে ৩ হাজার টাকা পেনশন পাবেন। অবশ্য, এই সুবিধা গ্রহণের জন্য সংশ্লিষ্ট কৃষককে মাসিক-ভিত্তিতে ৫৫ টাকা থেকে ২০০ টাকা পর্যন্ত প্রিমিয়াম জমা করতে হবে। কর্মসূচিতে প্রদেয় মাসিক প্রিমিয়ামের পরিমাণ নির্ভর করবে সংশ্লিষ্ট কৃষক কোন্ বয়সে নথিভুক্ত হচ্ছেন তার ওপর। প্রদেয় প্রিমিয়ামের সমপরিমাণ অর্থ কেন্দ্রীয় সরকারের পক্ষ থেকেও সংশ্লিষ্ট কৃষকের অ্যাকাউন্টে জমা করা হবে। সংশ্লিষ্ট কৃষক চাইলেই এই কর্মসূচি থেকে বেরিয়ে আসতে পারেন। এছাড়াও, মাসিক প্রদেয় প্রিমিয়াম জমা করতে ব্যর্থ হলেও অথবা মৃত্যু হলেও কর্মসূচির মেয়াদ শেষ হয়ে যাবে। কর্মসূচি থেকে বেরিয়ে আসলে সংশ্লিষ্ট উপভোক্তা ক্রমপুঞ্জিত অর্থ ফেরৎ পাবেন এবং সরকারের পক্ষ থেকে প্রদেয় অংশ পেনশন হিসাবে এলআইসি ফান্ডে জমা পড়বে।
এই কর্মসূচির আওতায় প্রায় ৩ কোটি ক্ষুদ্র ও প্রান্তিক কৃষককে সামিল করার পরিকল্পনা রয়েছে। ২০১৯-২০ অর্থবর্ষে এই কর্মসূচি রূপায়ণের জন্য ৯০০ কোটি টাকার বাজেট তহবিল সংস্থান হয়েছে। তবে, কর্মসূচি রূপায়ণের জন্য রাজ্য-ভিত্তিক কোনও তহবিল সুনির্দিষ্ট হয়নি। লোকসভায় মঙ্গলবার এক লিখিত জবাবে এই তথ্য দিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
SSS/BD/SB
(Visitor Counter : 63
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৯৩ কোটির মাইলফলক ছাড়িয়েছে
দেশে গত ২৪ ঘণ্টায় ৫০ লক্ষ ১৭ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৯৬ শতাংশ, যা ২০২০-র মার্চ থেকে এ যাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ২১ হাজার ২৫৭
দেশে সুস্পষ্টভাবে করোনায় আক্রান্তের সংখ্যা ২ লক্ষ ৪০ হাজার ২২১, যা মোট আক্রান্তের ০.৭১ শতাংশ
সাপ্তাহিক-ভিত্তিতে আক্রান্তের হার ১.৬৪ শতাংশ, যা গত ১০৫ দিন ৩ শতাংশের নীচে
নয়াদিল্লি, ০৮ অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৫০ লক্ষ ১৭ হাজার ৭৫৩। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৯৩ কোটি ১৭ লক্ষ ১৭ হাজার ১৯১।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৪,৬৩৩
৮৯,৭৮,৯৬০
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৫৭,১৪৪
১,৫২,২২,৩৭৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৭,৬৭,৬৪,২০৮
৯,৫৬,৮৭,৪৬২
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৬,৩৫,৬৩,৪৬৮
৮,০৯,১২,৮২৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,৩৪,৭০,০০৩
৫,৮৩,৮৬,১১১
|
|
মোট
|
|
|
|
৯৩,১৭,১৭,১৯১
দেশে গত ২৪ ঘণ্টায় সুস্থ হয়েছেন ২৪ হাজার ৯৬৩ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩২ লক্ষ ২৫ হাজার ২২১।
জাতীয় স্তরে সুস্থতার হার বর্তমানে ৯৭.৯৬ শতাংশ, যা ২০২০’র মার্চ থেকে এ যাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১০৩ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ২১ হাজার ২৫৭ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৪০ হাজার ২২১, যা গত ২০৫ দিনে সর্বনিম্ন এবং মোট আক্রান্তের ০.৭১ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৩ লক্ষ ৮৫ হাজার ৭০৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৫৮ কোটি ৪৩ হাজার ১৯০টি।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৬৪ শতাংশ, যা গত ১০৫ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.৫৩ শতাংশ। দৈনিক-ভিত্তিতে আক্রান্তের হার গত ৩৯ দিন ৩ শতাংশের নীচে রয়েছে এবং গত ১২২ দিন ৫ শতাংশের নীচে।
CG/BD/SB
(Visitor Counter : 117
প্রতিরক্ষামন্ত্রক
ভারতীয় উপকূল রক্ষী বাহিনীর উদ্ধার হওয়া বাংলাদেশী মৎস্যজীবীদের বাংলাদেশের তটরক্ষী বাহিনীর কাছে হস্তান্তর
কলকাতা, ২৩ অগাস্ট, ২০২২
আজ সকালে বঙ্গোপসাগরে ভারতীয় উপকূল রক্ষী বাহিনী উদ্ধার হওয়া ৩২ জন বাংলাদেশী মৎস্যজীবীকে বাংলাদেশের তটরক্ষী বাহিনীর কাছে হস্তান্তর করেছে। ভারতীয় উপকূল রক্ষী বাহিনীর জাহাজ বরদ আনুষ্ঠানিকভাবে বাংলাদেশের তটরক্ষী বাহিনীর জাহাজ তাজুদ্দিন – এ এই মৎস্যজীবীদের তুলে দেন।
বাংলাদেশ – পশ্চিমবঙ্গ সীমান্তে ১৯ ও ২০ অগাস্ট ঘূর্ণিঝড় ও নিম্নচাপের কারণে বাংলাদেশী মৎস্যজীবীদের মাছ ধরার নৌকাগুলি ডুবে যায়। ভারতীয় উপকূল রক্ষী বাহিনীর জাহাজ ও টহলদারী বিমান ২০ অগাস্ট উত্তাল সমুদ্রে মৎস্যজীবীদের সন্ধান পায়। ৩২ জনের মধ্যে ২৭ জনকে উপকূল রক্ষী বাহিনীর সদস্যরা উদ্ধার করেন। বাকি ৫ জনকে ভারতীয় মৎস্যজীবীরা অপেক্ষাকৃত কম গভীর সমুদ্র থেকে উদ্ধার করেন। আতঙ্কিত মৎস্যজীবীদের প্রাথমিক চিকিৎসার পর উপকূল রক্ষী বাহিনী খাদ্য ও পানীয়র ব্যবস্থা করে।
আবহাওয়া দপ্তর থেকে নিম্নচাপজনিত সতর্কবার্তা পাওয়ার পর পশ্চিমবঙ্গ ও ওডিশা উপকূলে ভারতীয় উপকূল রক্ষী বাহিনীর জাহাজ ও বিমান টহল দিতে শুরু করে। মৎস্যজীবী ও স্থানীয় প্রশাসনকে এ ব্যাপারে প্রয়োজনীয় সতর্কবার্তা পাঠানো হয়। স্থানীয় প্রশাসন ও মৎস্যজীবী সংগঠনগুলির সঙ্গে উপকূল রক্ষী বাহিনী নিয়মিত সমন্বয় বজায় রেখেছে। উপকূল রক্ষী বাহিনীর সদস্যরা নিয়ম অনুযায়ী সংশ্লিষ্ট অঞ্চলে ত্রাণ ও উদ্ধার কাজ শুরু করে। বিপর্যয়ের সময় বাহিনীর সদস্যরা নানাভাবে মৎস্যজীবী ও মাঝ সমুদ্রে থাকা জাহাজগুলিকে সাহায্য করে থাকেন। এর মধ্য দিয়ে বিপর্যয়ে সম্মুখীন মূল্যবান জীবন রক্ষার ক্ষেত্রে বাহিনীর অঙ্গীকার প্রতিফলিত হয়। উপকূল রক্ষী বাহিনীর এই উদ্যোগের মধ্য দিয়ে প্রতিবেশী রাষ্ট্রগুলির সঙ্গে আন্তর্জাতিক ক্ষেত্রে সহযোগিতা বৃদ্ধি পায় এবং বাহিনীর অঙ্গীকার ‘বয়ম রক্ষমাহ’ অর্থাৎ ‘আমরা রক্ষা করবো’ আবারও প্রমাণিত হয়।
PG/CB/SB
(Visitor Counter : 19
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জীতেন্দ্র সিং জাতীয় নিয়োগকারী সংস্থা গঠনের সিদ্ধান্তটিকে প্রধানমন্ত্রী শ্রী নরেন্দ্র মোদীর ঐতিহাসিক সিদ্ধান্ত গ্রহণ বলে উল্লেখ করেছেন
নয়াদিল্লী, ১৯ আগস্ট, ২০২০
উত্তর পূর্বাঞ্চল উন্নয়নের স্বাধীন দায়িত্বপ্রাপ্ত প্রতিমন্ত্রী এবং প্রধানমন্ত্রীর দপ্তর, কর্মী, জন অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং আজ বলেছেন, অভিন্ন যোগ্যতা যাচাই পরীক্ষা  পরিচালনার জন্য জাতীয় নিয়োগকারী সংস্থা  গঠনের যে সিদ্ধান্ত কেন্দ্রীয় মন্ত্রিসভা আজ অনুমোদন করেছে তা ঐতিহাসিক দূরদৃষ্টি সম্পন্ন এবং বৈপ্লবিক সংস্কারকে নিশ্চিত করবে। মন্ত্রী আজ সাংবাদিকদের জানিয়েছেন, কেন্দ্রীয় সরকারের নিয়োগ সংক্রান্ত পদ্ধতিতে এই সিদ্ধান্ত নতুন এক যুগের সূচনা করবে। সিইটি-র মাধ্যমে এনআরএ কেন্দ্রীয় সরকারি গ্রুপ-বি এবং সি পদে নিয়োগের জন্য প্রার্থীদের তালিকা প্রস্তুত করবে।
ডঃ সিং বলেছেন, এরফলে নিয়োগ প্রক্রিয়া সহজ হবে এবং দেশের প্রতিটি জেলায় একটি করে পরীক্ষা কেন্দ্র তৈরি করায় প্রায় ১ হাজারটি কেন্দ্রের মাধ্যমে পরীক্ষা প্রার্থীদের সুবিধা হবে। যারা প্রত্যন্ত এবং পার্বত্য অঞ্চলে থাকেন, বিশেষত মহিলাদের, সময় ও অর্থ দুই-ই বাঁচবে।
ডঃ সিং বলেছেন, এনআরএ আগামী বছর থেকে কার্যকরী হবে। এর সদর দপ্তর হবে দিল্লীতে। মন্ত্রী রাজ্য সরকারগুলিকে সহযোগিতামূলক যুক্তরাষ্ট্রীয় পরিকাঠামোর মনোভাবে এই ব্যবস্থায় সামিল হওয়ার পরামর্শ দিয়েছেন। তিনি জানিয়েছেন রেল, অর্থ মন্ত্রক, আর্থিক পরিষেবা দপ্তর, এসএসসি, আরআরবি এবং আইবিপিএস-এর প্রতিনিধিরা এই ব্যবস্থায় যুক্ত থাকবেন। কেন্দ্রীয় সরকারি নিয়োগের ক্ষেত্রে এনআরএ অত্যাধুনিক প্রযুক্তি ব্যবহার করবে।
পরীক্ষা প্রার্থীদের বিভিন্ন নিয়োগ সংক্রান্ত পরীক্ষায় বসতে হবেনা। এছাড়াও নিয়োগ সংক্রান্ত সংস্থাগুলির আইনশৃঙ্খলা ও নিরাপত্তা জনিত নানা বিষয় ও পরীক্ষা কেন্দ্রগুলি পাওয়ার সমস্যা থেকেও রেহাই মিলবে। ডঃ সিং বলেছেন প্রতি বছর আড়াই থেকে ৩ কোটি পরীক্ষাপ্রার্থী এই ধরণের পরীক্ষাগুলিতে বসেন। সিইটি-র মাধ্যমে এখন থেকে একবার পরীক্ষায় বসলেই হবে। এরফলে পরীক্ষাপ্রার্থীরা উপকৃত হবেন।
এন আর এ-র বিষয়ে বিস্তারিত জানতে নীচের লিঙ্কে ক্লিক করুনঃ-
https://pib.gov.in/PressReleseDetail.aspx?PRID=1647089
(CG/CB/NS